
ΕΦΗΜΕΡΙΣ ΤΗΣ ΚΥΒΕΡΝΗΣΕΤΕ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

19 ΙΑΝΟΥΑΡΙΟΥ 1989 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

20 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση στην περιοχή Κοινότητας Αντιμά- 
χειας, νήσου Κω του Νομού Δωδεκανήσου, υπέρ και με δαπάνη 

της ΔΕΗ . 1 

Κήρυξη αναδασωτέου; έκτασης 10125 στρεμμάτων στις θέσεις 
Αγία Παρασκευή, Κνούτες κλπ. περιφέρειοις Κοινότητας Στρά- 

του του Νομού Αιτωλίας και Ακαρνανίας. 2 

Κήρυξη ως αναδασωτέας έκτασης 105 στρεμμάτων στη θέση «Βοϊ- 

δόπτοπος» της Κοινότητας Αιδύμης του Νομού Έβρού. 3 

Κήρυξη ως αναδασωτέας εκτάσεως είκοσι πέντε (25) στρεμμάτων, 
στη θέση «Μπουσλακκιά», περιφέρειας Κοινότητοις Κάτω Ραβε- 
νίων Ιωαννίνων. 4 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση τοπικού ρυμοτομικού σχεδίου στην εκτός σχεδίου περιοχή 


«Γουδί» του δήμου Αθηναίων για τον καθορισμό κοινωφελών και 
κοινοχρήστων χώρων και καθορισμός όρων και περιορισμών δό¬ 
μησης ... 5 


ΑΠΑΛΛΟΤΡΙΩΣΕΙΣ 

Α ΠΟΦΑΣΕ ΙΣ 

Αριθ. Β, 1351/1965 (1) 

Αναγκαστική απαλλοτρίωση στην περιοχή Κοινότητοις Αντιμάχειας, 
νήσου Κω του Νομού Δωδεκανήσου, υπέρ και με δαπάνη της ΔΕΗ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ ΕΝΕΡΓΙΑΣ 
ΚΑΙ ΤΕΧΝΟΛΟΓΙΑΣ 

’ Εχοντοις υπόψη: 

1. Τις διατάξεις του Ν. Δ/τος 797/71 «περί αναγκαστικών απαλλο¬ 
τριώσεων», σε συνδυασμό με τις διατάξεις του Β. Δ/τος 139/1971 


«περί της αρμοδιότητας των Νομαρχών προς κήρυξιν οιναγκαστικών τι- 
νών αποιλλοτριώσεων». 

2. Τις διατάξεις της παρ. 2 του άρθρου 4 του Νόμου 1468/1950 
«περί ιδρύσεως Δημοσίας Επιχειρήσεως Ηλεκτρισμού», όπως έχει τρο¬ 
ποποιηθεί και συμπληρωθεί μεταγενέστερα, με τον ΑΝ 1672/1951, 
που κυρώθηκε με το Νόμο 2113/1952. 

3. Τις διατάξεις του άρθρου 9 του ΑΝ 1566/1950 «περί κυρώσεως 
της μετά του οίκου «ΕΒΑδΟΟ» συναφθείσης την 20ην Ιουλίου 1950 
συμβάσεως κλπ», όπως έχουν κυρωθεί, τροποποιηθεί και συμπληρωθεί 
με το Νόμο 1633/1951. 

4. Την απόφαση του Διοικητικού Συμβουλίου της Δημόσιας Επιχεί¬ 
ρησης Ηλεκτρισμού μεαριθμ. (γ-42) 238/15.9.1988 (Συνεδρίαση του 
με αριθμ. 31/15.9.1988), αποφασίζουμε: 

Κηρύσσουμε την αναγκαστική απαλλοτρίωση για λόγους δημόσιας 
ωφέλειας και ειδικότερα για την ανέγερση του οριστικού ΑΣΠ Κω, 
εκτάσεως συνολικού εμβαδού 25.940 μ 2 με όλα τα συστατικά και τα 
παραρτήματά της, που βρίσκεται στην εκτός σχεδίου και εκτός ζώνης 
κτηματική περιοχή της Κοινότητας Αντιμάχειας της νήσω Κω, του νο¬ 
μού Δωδεκανήσου (στη θέση «Ατσά») και φαίνεται με στοιχεία περιβάλ¬ 
λοντος 28, 29, 30.... 48, 49, 1, 50, 51.... 67, 68, 28, στο αριθμό 
11103/8.2.87 και με κλίμακα 1:2000 κτηματολογικό διάγραμμα- 
πίνακα που συνέταξε η αρμόδια Τεχνική Υπηρεσία της ΔΕΗ και θεώ¬ 
ρησε η Δ/ντρια του Υπουργείου Βιομηχανίας Ενέργειας και Τεχνολο¬ 
γίας Αν. Γαζέλα. 

Στην έκταση που απαλλοτριώνεται προβάλλει δικαιώματα κυριότη¬ 
τας οι Κων/νος Κυριάκου Μεταξωτός και Κυριάκος Κων/νου Μεταξω¬ 
τός. 

Η απαλλοτρίωση κηρύσσεται υπέρ της Δημοσίας Επιχειρήσεως Ηλε¬ 
κτρισμού και με δαπάνη της. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Ιανουάριου 1989 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΒΙΟΜ. ΕΝΕΡΓΕΙΑΣ & ΤΕΧΝΟΛΟΓΙΑΣ 

ΔΗΜΗΤΡΗΣ ΤΣΟΒΟΛΑΣ ΑΝ. ΠΕΠΟΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 3302/88 (2) 

Κήρυξη αναδασωτέου; έκτασης 10125 στρεμμάτων στις θέσεις Αγία 

Παρασκευή, Κνούτες κλπ. περιφέρειας Κοινότητας Στρατού του Νο¬ 
μού Αιτωλίας και Ακαρνανίας. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντοις υπόψη: 

1. Τις διάξεις «περί διοικητικής αποκέντρωσης». 

2. Τα άρθρα 24 και 117, παράγρ. 3 του Συντάγματος της Χώροις. 

3. Τις διατάξεις του Νόμου 998/1979, «περί προστασίας των δα¬ 
σών και των δασικών εν γένει εκτάσεων της Χώροις» και ειδικότερα: α) 
του άρθρου 38 παράγρ. Ι.και β) του άρθρου 41 παράγρ. 1. 

4. Τις με αριθ. α) 160517/1180/8.7.1980, β) 141823/ 
24.2.1983, διαταγές του Υπουργείου Γεωργίας. 

5. Την με αριθ. 4514/28.12.1988 αναφορά του Δασαρχείου Αμφι¬ 
λοχίας για την κήρυξη «ως αναδασωτέοις» της αναφερόμενης στο θέμα 
έκτασης, που καταστράφηκε ολοσχερώς συνέπεια πυρκαϊάς στις 
12.8.1988 & 14.8.1988 οι οποίες οφείλονται σε εμπρησμό, αποφασί¬ 
ζουμε: 

Κηρύσσουμε «αναδασωτέα», με σκοπό την προστασία για την επανα-. 
δημιουργία της δασικής βλάστησης που καταστράφηκε με φυσική ή τε- 
χνιτή αναδάσωση και τη διατήρηση του χαρακτήρα της δασικής έκτα¬ 
σης. ώστε ν’ αποκλεισθεί η διάθεση αυτής για άλλο σκοπό, την παρα¬ 
πάνω δημόσια δασική έκταση των δέκα χιλιάδων στρεμμάτων & εκα¬ 


τόν είκοσι πέντε τετραγωνικών μέτρων (10.125) που ήταν καλυμμέντ 
από αείφυλλα-πλατύφυλλα και ανήκει στην κατηγορία των άρθρων ί. 
παράγρ. 1 & 2 και 4 παράγρ. ΙΕ’ του Ν. 998/1979, που βρίσκετα 
στις θέσεις Αγία Παρασκευή, Κνούτες, κλπ., περιφέρειας Κοινότηται 
Στράτου που προσδιορίζεται από τα στοιχεία, ΑΒΓ ΔΕΖΗΘΙΚΛΝ 
Ν Ξ Ο Π Α και έχει όρια: 

Ανατολικά: Με δασικές εκτάσεις στις θέσεις Μονοδένδρι μέχρι Κνού 
τες & Άγιοι Θεόδωροι. 

Δυτικά: Με ελειοκτήματα στη θέση Πεζούλια Λεπενούς, Λαγκάδα 
Ράχη Παληόφουρνο μέχρι Μέγα Κάμπο. 

Νότια: Με δασικές εκτάσεις από Αγίους θεοδώρους, Λιάπικι 
Γκούρζα και στη συνέχεια με ελαιοκτήματα. 

Βόρεια: Με δασικές εκτάσεις στις θέσεις Μέγας Κάμπος, Αγία Παρα¬ 
σκευή όπως φαίνεται στο συνημμένο διάγραμμα, που αποτελεί αναπό¬ 
σπαστο μέρος τη απόφασης αυτής. Εξαιρούνται οι γεωργικές εκτάσειι 
που κάηκαν. 

Η απόφαση αυτή να δημοσιευθεί στην Εφημερίδα της Κυβερνήσεωι 
σύμφωνα με τις διατάξεις του άρθρου 41 παράγρ. 1 του Νόμου 998, 
1979. 

I. Π. Μεσολογγίου 9 Ιανουάριου 1989 
Ο Νομάρχης 

ΓΙΩΡΓΟΣ ΠΑΠΑΙΩΑΝΝΟΥ 




ΤΟΠΟΓΡΑΦΙΚΟ ΖΙΙΛΓΡΑΜΜΑ 

ΚΑΗΜΕΝΗΣ ΕΚΤΑΣΗΣ 

1: 1:50.000 


ΑΠΟΣΠΑΣΜΑ ΧΑΡΤΗ 1:50.000 
ΕΚΔΟΣΗ Γ.Υ.Σ. 1911 
Φ. ΧΑΡΤΗ "ΑΓΡΙΝΙΟΎΑΛίΥΡΑΔΧ' 

Αριθ. 3339 (3) 

Κήρυξη ως αναδασωτέας έκτασης 105 στρεμμάτων στη θέση «Βοϊδότο- 
πος» της Κοινότητας Αιδύμης του Νομού Έβρού. 

Ο ΝΟΜΑΡΧΗΣ ΕΒΡΟΥ 
' Εχοντας υπόψη: 

1. Τις περί διοικητικής αποκέντρωσης διατάξεις. 

2. Τις διατάξεις του Ν. 998/1979 «περί προστασίας των δασών και 
δασικών εν γένει εκτάσεων της Χώρας» και συγκεκριμένα: 

α) του άρθρου 41 παρ. 1 
β) του άρθρου 38 παρ. 1 
γ) του άρθρου 117 παρ. 3 του Συντάγματος. 

3. Τις Δ/γές του Υπουργείου Γεωργίας. 

α) 160417/1180/8.7.80 β) 182447/3049/24.9.80 
γ) 10582/539/13.2.1976. 

. δ) 215696/1451/9.5.1977 και ε) 154689/24.5.1982 

4. Την αριθ. 5069/23.11.1988 πρόταση του Δασαρχείου Αλεξ/ 
πόλεως και την σύμφωνο γνώμη της Δ/νσεως Δασών Έβρου περί κη- 


ρύξεως αναδασωτέας της αναφερόμενης στο θέμα έκτασης. 

5. Την γνωμοδότηση του Νομαρχιακού Συμβουλίου Δασών, αποφα¬ 
σίζουμε: 

Κηρύσσουμε αναδασωτέα με σκοπό την φυσική ή τεχνική αναγέν¬ 
νηση της Δημοσίας δασικής εκτάσεως την καείσα από πυρκαίά την 
29.10.1988, εκτάσεως 105 στρεμμάτων που βρίσκεται στη θέση «Βοϊ- 
δότοπος» της Κοινότητας Αισύμης Ν. Έβρου και προσδιορίζεται από τα 
στοιχεία Α Β Γ Δ Α όπως φαίνονται στο συνημμένο διάγραμμα το οποίο 
αποτελεί αναπόσπασο μέρος της απόφασης αυτής και που έχει όρια: 

Ανατολικά: Με Δημόσιο δάσος 

Δυτικά: Με Δημόσιο δάσος 

Βόρεια: Με Δημόσιο δάσος 

Νότια: Με Δημόσιο δάσος 

Η απόφαση αυτή να δημοσιευθεί στην Εφημερίδα της Κυβερνήσεως. 

Αλεξανδρούπολη, 28 Δεκεμβρίου 1988 

Ο Νομάρχης 
ΧΡΗΣΤΟΣ ΠΑΧΤΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ.3992 . (4) 

Κήρυξη ως αναδασωτέας εχτάαεως είκοσι πέντε (25) στρεμμάτων, στη 

θέση «Μπουσλακκιά», περιφέρειας Κοινότητας Κάτω Ραβενίων Ιω- 

αννίνων. : 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντοις υπόψη: 

1. Τις περί διοικητικής αποκεντρώσεως διατάξεις. 

2. Τις διατάξεις του άρθρου 117 παράγρ. 3 του Συντάγματος. 

3. Τις διατάξεις του Ν. 998/1979 «περί προστασίας των δασών και 
των δασικών εν γένει εκτάσεων της χώρας» και συγκεκριμένα: 

α) Του άρθρου 41 παράγρ. 1. 

β) Του άρθρου 38 παράγρ. 1 ί 

4. Τις διαταγές του Υπουργείου Γεωργίας, αριθμ. α)160471/ 
1180/8.7,1980 και β) 182447/3049/24.9.1980. 

5. Την αναφορά του Δασαρχείου Ιωαννίνών, αριθμ. 8742/ 
9.12.1988, με την οποία προτείνεται η κήρυξη ως αναδασωτέας, της 
αναφερόμενης στο θέμα εκτάσεως, αποφασίζουμε: 

Κηρύσσουμε αναδασωτέα, με σκοπό να επανέλθει στην προτέρα της 


κατάσταση με φυσική αναγέννηση, την δημόσια δασική έκταση, εμβα- 
δού είκοσι πέντε (25) στρεμμάτων, που καταστράφηκε από πυρκαϊά στις 
26 Ιουλίου 1988, η οποία βρίσκεται στη θέση «Μπουσλακκιά» περιφέ¬ 
ρειας Κοινότητας Κάτω Ραβενίων Ιωαννίνων και προσδιορίζεται με 
συνθηματική παράσταση στο συνημμένο απόσπασμα χάρτη περιοχής 
Δολιανών, με κλίμακα 1:50.000, το οποίο αποτελεί αναπόσπαστο μέ¬ 
ρος της παρούσας αποφάσεως. 

Αυτή έχει όρια: 

Ανατολικά: Δημόσια δασική έκταση. 

Δυτικά: Ομοίως. 

Βόρεια: Αγροτικό δρόμο και δασική έκταση. 

Νότια: Δημόσια δασική έκταση. 

Η απόφαση αυτή να δημοσιευθεί στην εφημερίδα της Κυβερνή- 
σεως. 

Ιωάννινα, 20 Δεκεμβρίου 1988 
Ο Νομάρχης 

ΔΗΜΗΤΡΙΟΣ ΟΙΚΟΝΟΜΟΥ 

ΠΟΛΕΟΔΟΜΙΑ 

ΠΡΟΕΔ ΡΙΚΑ ΔΙΑΤΑΓΜ ΑΤΑ 

(5) 

Έγκριση τοπικού ρυμοτομικού σχεδίου στην εκτός σχεδίου περιοχή 

«Γουδί» του δήμου Αθηναίων για τον καθορισμό κοινωφελών και 

κοινοχρήστων χώρων και καθορισμός όρων και περιορισμών δόμη¬ 
σής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) και 
ειδικότερα το άρθρο 26, όπως αντικαταστάθηκε με την παράγρ. 13 του 
άρθρου 8 του ν. 1512/1985 «Τροποποίηση και συμπλήρωση πολεοδο¬ 
μικών διατάξεων, ρύθμιση συναφών θεμάτων και θεμάτων του Ταμείου 
Νομικών» (ΦΕΚ 4/Α). 

2. Τις διατάξεις του ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 7, 8 (παρ. 1) και 9 όπως 
τροποποιήθηκαν με το άρθρο 13 του ν. 1647/1986 «Οργανισμός Κτη¬ 
ματολογίου και Χαρτογραφήσεων Ελλάδας (ΟΚΧΕ) και άλλες σχετικές 
διατάξεις» (ΦΕΚ 141/Α). 

3. Τις διατάξεις του ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

4. Την υπ’ αριθμ. Υ.1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

5. Την υπ’ αριθ, Υ.1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

6. Τις υπ’ αριθ. 257/87, 334/87 και 45/88 γνωμοδοτήσεις του 
Κεντρικού Συμβουλίου Χωροταξίας, Οικισμού και Περιβάλλοντος. 

7. Την υπ’ αριθ. 334/1988 γνωμοδότηση του Συμβουλίου της Επι¬ 
κράτειας, με πρόταση του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρο 1 

Εγκρίνεται τοπικό ρυμοτομικό σχέδιο στην εκτός σχεδίου περιοχή 
«Γουδί» του δήμου Αθηναίων με τον καθορισμό: 

α. του χώρου με στοιχεία Α Β Γ Δ Ε Ζ Α για την ανέγερση εγκατα¬ 
στάσεων Υπουργείου Εθνικής Άμυνας 


β. του χώρου με στοιχεία ΝΞΟΠΡΣΤΝ για την ανέγερση εγκατα¬ 
στάσεων Υπουργείου Προεδρίας 

γ. του χώρου με τα στοιχεία Α Λ Μ Ν Τ Τ’Α για την ανέγερση εγκα¬ 
ταστάσεων Υπουργείου Δημόσιας Τάξης - Κρατικής Υπηρεσίας Πληρο¬ 
φοριών (ΚΥΠ) ■ 

δ. του χώρου με στοιχεία ΗΖΕΔΑ'ΚΙΘΩΗ για τηδημιουργία 
αθλητικών εγκαταστάσεων όπως οι παραπάνω χώροι φαίνονται στο 
σχετικό πρωτότυπο διάγραμμα σε κλίμακα 1:5000 που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την υπ’ αριθ. 38711/1988 πράξη του και που συνοπτικό του αντίτυπο 
δημοσιεύεται με το παρόν διάταγμα. 

Άρθρο 2 

Οι όροι και περιορισμοί δόμησης των χώρων για την ανέγερση εγκα¬ 
ταστάσεων Υπουργείου Εθνικής Άμυνας και εγκαταστάσεων Υπουρ¬ 
γείου Προεδρίας που καθορίζονται με το προηγούμενο άρθρο, ορίζονται 
ως εξής: 

α. Χώρος Α Β Γ Δ Ε Ζ Α (εγκαταστάσεις Υπουργείου Εθνικής Άμυ¬ 
νας) 

- Μέγιστο ποσοστό κάλυψης: τέσσερα τοις εκατό (4%) της επιφάνειας 
του χώρου. 

- Συνετελεστής δόμησης: 0,08. 

- Μέγιστο επιτρεπόμενο ύψος των κτιρίων: 9,50 μ. 

β. Χώρος ΝΞΟΠΡΣΤΝ (εγκαταστάσεις Υπουργείου Προεδρίας) 

- Μέγιστο ποσοστό κάλυψης: σαράντα τοις εκατό (40%) της επιφά¬ 
νειας του χώρου. 

- Συντελεστή δόμησης: ένα (1). 

- Ελάχιστη απόσταση των κτιρίων από τη λεωφόρο Μεσογείων είκοσι 
(20) μέτρα και τη λεωφόρο Κατεχάκη έξι (6) μέτρα. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 12 Ιανουάριου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

■ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

